Pan-American Team Handball Federation

Pan-American Team Handball Federation (PATHF) var det kontinentalt styrende organ for håndball, rullestolhåndball, snøhåndball og strandhåndball i hele Amerika fra 23. mai 1977 til 14. mai 2018, da det ble erstattet av forbundene NACHC (Nord-Amerika og Karibia) og COSCABAL (Mellom- og Sør-Amerika).

PATHFs primære funksjon var å arrangere konkurranser for klubber og landslag på kontinentet, samt å gjennomføre kvalifiseringsturneringer til Håndball-VM for menn og kvinner.

14. januar 2018, under et rådsmøte i International Handball Federation (IHF), ble PATHF suspendert av IHF og ble delt inn i to kontinentale konføderasjoner. IHF-rådets beslutning ble tatt på grunnlag av at det ikke var tegn til utvikling i nivået på håndball eller strandhåndball i de nordamerikanske, mellomamerikanske og karibiske landene.

Referanser 

Organisasjoner etablert i 1977
Organisasjoner opphørt i 2018
Sport i Buenos Aires
Internasjonale idrettsforbund